Három hónapja jöttem el Koreából,
és életem legjobb nyarát töltöttem New Yorkban… na, kivel?
Kitty, ez így fura.
Úgy pózolsz, mintha épp nagyon befelé figyelnél.
Lődd már a fotót, LJ!
Megfulladok a csatornagőztől.
Oké.
Hűha! Ez az. Ez baromi természetes.
Na ez… Igen, őszinte.
Ez… Hűha!
Sugárzik belőle a spontaneitás.
Oké! Nézzük meg ezt a posztot!
Várjunk, ez kinek a keze?
Találkoztál egy lánnyal a brunchon, és nem mondtad el?
Lehet, hogy az csak a másik kezem.
Úristen, Kitty!
Te catfishingeled Min Hót.
- Nem én! - De! De igen!
Láttad az Instáját.
Minden második este más városban partizik.
És alig beszéltünk,
tudnia kell, hogy az én nyaram is legalább olyan menő volt, mint az övé.
Még ha a könnyeim szárítgatásával is telt a fele?
Ha a nővéreimnek szüksége van rám, ott a helyem.
Megoldjátok ezt Peterrel. Tudom, hogy így lesz.
Talán.
Nem tudom. A kettőnk élete most nem kompatibilis.
Az ő munkája Kaliforniában van,
az összes nagy kiadó pedig itt, New Yorkban.
Szerencsédre, ha megjelenik a regényed, bárhonnan írhatsz majd.
Az első három fejezet? Letehetetlen.
Kitty!
Ha nem akarod, hogy elolvassák, ne zárd egy fiókba,
ahol bárki megtalálhatja!
Ráadásul tudnom kellett, hogy tényleg jó író vagy-e,
ha segítesz megírni az NYU-s felvételi esszémet.
Megmondtam, hogy tetszeni fog az NYU, igaz?
Igazad volt.
Ahogy Peterrel meg veled kapcsolatban is igazam van.
Szóval ha az NYU-ra megyek, és ti kibékültök meg összeköltöztök,
minden vasárnap át fogok jönni vacsorára.
Ne félj!
Tízes skálán mennyire fogok hiányozni?
Imádni fogom, hogy visszakapom a személyes terem.
Te akarsz mindig hozzám bújni!
Kitágítottad a cipőimet a hatalmas lábaddal.
- Csak fél számmal nagyobb a lábam. - Legalább másfél.
Tizenkettővel fogsz hiányozni, Kitty.
Látni, ahogy átéled ezeket az új dolgokat,
és próbálod kitalálni, hova akarsz jelentkezni egyetemre…
Mármint ez… A szívemnek pont erre volt szüksége.
Tudod, bármi is lesz Min Hóval,
fontos, hogy legyen időd felfedezni, ki is vagy valójában.
Hozd ki a legtöbbet a végzős évből!
Úgy lesz.
Hihetetlen, hogy végzős vagyok.
Annyi mindent akarok csinálni, mielőtt vége a KOFI-s időszakomnak.
Tudom. Ezért is hoztam neked egy kis búcsúajándékot.
- Imádom az ajándékokat! - Bizony!
Ne bánj semmit, emlékezz mindenre!
Köszönöm, nővérkém!
@THEREALM!NHO KEDVELTE A BEJEGYZÉSEDET
Ja, még szép!
PUSZI: KITTY
LJ-nek igaza van, ki kell használnom minden pillanatot,
ezért elneveztem a listámat végzős naplementelistának.
Portlandben a végzősök együtt nézik a napfelkeltét az első tanítási napon,
aztán a naplementét az érettségi ünnepség előtti estén.
Szóval a naplementelistádon van, amit meg akarsz csinálni az év vége előtt?
Ez tetszik!
Mi van rajta a holnapi napfelkeltén kívül?
Hát, még alakul,
de kitalálni, hova akarok jelentkezni egyetemre,
megünnepelni a cshuszokot a koreai családommal.
Kíváncsi voltam, rajta leszünk-e.
És szeretnék egyszer csak koreaiul beszélgetni Soon Jával.
Basszus, nem Soon Ja. Imo-halmoni.
- Igen. - Nem keresztnevezzük az idősebbeket.
De engem azért hívhatsz Jiwonnak. Kivéve tanítási időben.
Nem hiszem el, hogy tényleg itt tanítasz. És még a kolis felügyelőm is vagy.
Akkor én „nepo-unokatesó” vagyok?
Ez vicces.
Kitty, szerinted szánalmas, hogy izgulok?
Nem tudom. Sosem laktam külön halmonitól.
Ugyan már, menni fog!
És én is támogatlak majd.
Kösz, Kitty.
Jó tudni, hogy számíthatunk egymásra.
Át kell néznem az óravázlataimat. Később találkozunk?
Annyeonghee-gah-seh-yo! Várj, nem, annyeonghee-geh-seh-yo!
Az első volt a jó. Majd értesíts a listádról!
Ami el is vezet…
a legfontosabb tételhez a listámon.
Véget vetni a situationshipnek, definiálni a kapcsolatot,
és megpecsételni mindezt egy újabb, ezüst mozivászonra illő csókkal.
Szia, Covey!
Kezdtem azt hinni, hogy már sosem leszünk ugyanabban az időzónában.
El sem hiszem.
Alig várom, hogy mesélj a nyaradról!
Én meg azt, hogy mesélhessek róla!
- Micsoda tahó… - Haver?
Bárhol felismerem azt a motort!
Marius!
Oké, nem tudom, ki ez a srác, de totál hazavágta a vibe-ot.
Az első napon drámával indítasz?
Szeretem a látványos belépőt. Tényleg.
Szia!
Marius, ő Kitty.
- Szia! - Igen! Dae exe. Az amerikai csaj.
Emlékszem, órákig facetime-oztatok.
Aztán ideköltöztél. Hogy is hívnak? Seattle-i Zaklató?
Portlandi Zaklató.
Senki sem hív így… most már.
Örülök, hogy megismerhetem a lányt, aki ekkora benyomást tett a barátaimra.
Mindenesetre Kitty és én épp…
Alig várom, hogy újra összeálljon a Négy Lovas! Végzős év van, bébi!
És most már szingli vagyok, szóval ráverünk Szöul seggére!
De előbb zuhanyoznom kell, szóval engedj be a kecóba, tesó! Na?
Légyszi! Kösz.
Persze. Jó.
Jössz?
Miss Covey!
Mit kell itt tennie az ember lányának egy zavartalan romantikus pillanatért?
Üdv, de jó, hogy…
Még mindig nem ölelős típus, látom. Vettem.
Köszönöm, hogy visszafogadott, professzor úr. Nagyon várom a végzős évet.
Olyan sok tervem van!
Remélem, a tanulmányokra is fókuszálna, mert végzős létére
gyászosan le van maradva.
Mi? Hogy? Még el sem kezdődtek az órák.
Egyéves cserehallgatóként kevesebb követelménye volt.
De most teljesítenie kell az érettségi követelményeinket is.
De leérettségizhetek, ugye?
Gondolom, még felzárkózhat.
Néhány órát pótolnia kell, kezdve egy választható koreai kultúrával.
A regisztráció ma éjfélkor kezdődik. A tanácsom?
Ne késse le!
A könnyűek gyorsan betelnek.
Szóval megcsókoltad, aztán egy csomó szexi csajjal töltötted a nyarat?
Oké, az munka volt.
Buktuk a Yisoo-bizniszt, mostantól mindenhova megyek Eunice-szal.
Közben Kitty egész nyáron New Yorkból posztolgatott.
Fiúkkal és lányokkal.
Nekem úgy tűnik, szingli vagy.
Hát, szigorúan véve Kitty és én nem egészen…
Marius!
Mizu, big Dae?
De örülök neked!
- Marius! - Q!
Jól nézel ki.
Ja, te is. Mármint gyúrtál?
A USC edzői kemények,
de jobb, ha hozzászokom, mielőtt elsős leszek.
- Hivatalos? - Hivatalos. Felvettek!
Trójai leszek!
Küzdj tovább!
- Gratulálok! - Kösz.
- Király, haver. - Fiúk, nézzetek ránk!
Újra együtt a banda.
Miről maradtam még le?
Mert eddig csak annyit tudok, hogy Min Ho elkötelezett kapcsolatban él…
a munkájával.
Oltári vicces.
- Igen, jó poén. - Még valaki?
Jin és én együtt vagyunk, és totál boldogok.
Soha nem voltam még ilyen boldog.
Szuper. Már alig várom, hogy megismerjem a lakótársam új pasiját!
Igazából Dae-jel megbeszéltük, és mi fogunk együtt lakni,
úgyhogy emiatt nem kell aggódnod.
Tudjátok, milyen morc vagyok kialvatlanul, kell a nyugati fekvésű ablak.
Persze, rendben.
Na és mit csináljunk ma este szórakozásképp?
Van egy ötletem.
Megnézhetnénk a napfelkeltét, mielőtt hivatalosan is elkezdődik a végzős év.
Tudod, mit? Ez igazán kedves ötlet, Covey.
Igen, de ha igazán jól akarjuk indítani a végzős évet,
elfoglalhatnánk a végzősök társalgóját, és tarthatnánk egy IHB-t.
Igen, úgyis ma este van a tanári üdvözlőparti.
- Szóval az összes tanár… - Minden tanár a campus másik felén lesz.
Te aztán tényleg tudod, hogy kell jó bulit csinálni, tesó!
Mármint ez így kábé tökéletes.
Azt mondtam, „kábé”.
És persze mehet a napfelkeltézés is.
Igen, talán. Mármint…
Nem vagyok egy reggeli típus, de majd meglátjuk.
Oké, Kitty, mindjárt betöröd a telefonod kijelzőjét.
Mindenkit meghívok a végzős napfelkeltézésre.
Nem érdekel, ha Marius szerint gagyi.
Ő a gagyi. Csak úgy átgázol a terveimen?
Igen, Mariusnak minden Mariusról szól.
Ami nem lenne gond, ha Min Hónak nem róla szólna minden szintén.
Azt hittem, tisztázni akarja majd a kapcsolatunkat,
erre azon pörög, hogy „te aztán tudsz bulit csinálni, tesó!!”
Figyelj, Mariusra időbe telik ráérezni…
Nem mintha tapogattam volna, mert nem. Mi az?
Na, mondd!
Jó.
Marius és én titokban kavartunk másodévben…
amikor neki barátnője volt.
Tudom. Nem vagyok büszke rá.
És Jin semmit sem tud erről.
És igazából minden szuper köztünk,
mióta meglátogatott nyáron L.A.-ben.
- Szóval kérlek, tartsd a szád! - Rendben.
De nem lakhatsz együtt ezzel az emberrel.
Állj ki magadért, küldd másik szobába!
Úgy lesz.
Jó. Én is kiállok magamért, és összehozom a napfelkeltézést.
YURI: NEM MEGYEK A NAPFELKELTÉZÉSRE. MAJD ELMONDOM.
És ezt így hogy?
Nem jössz vissza a KOFI-ba a végzős évünkre?
Kitty, próbáltam, oké?
Anyával alig bírjuk kifizetni ezt a helyet.
Talált, nem is tudom, kábé ötmillió vont apám dugipénzéből,
de a tandíj 20 millió. Szóval marad az állami suli.
Mi lenne, ha eladnánk pár dolgot?
A ruháimat?
Nem!
Kitty, csak ennyi maradt a régi életemből.
Ez nem igaz. Itt vagyok én és az összes barátod.
Ezek csak ruhák. Kit érdekelnek?
Ismersz te engem egyáltalán?
Yisoo, Valentino, Chanel?
Hahó, ha ezeket eladnánk, simán összejönne legalább 15 millió von.
Kifizethetnéd az első félévet. Akár a kollégiumba is visszakerülhetnél.
A részlegemben van egy szabad ágy.
Nem. Oké, még ha el is akarnám adni a cuccokat, amit nem akarok,
a holnapi évkezdés előtt kéne tandíjat fizetnem,
és órákba telne mindent feltölteni a netre.
Min Ho idegesítő barátja, Marius bulit tart ma este a végzős társalgóban.
Jaj, úristen, az ő bulijai baromi jók!
Jó. A lényeg, hogy tarthatnánk egy Yuri-próbavásárt.
Csinálunk egy Insta-posztot, mindenki eljön.
Yuri! Vagy a ruháid, vagy a barátaid.
Meg fogjuk csinálni. Megcsináljuk. Menni fog ez.
Beszélnünk kell.
Szobát kell cserélned Dae-jel.
Ja, azt levágtam.
De tudod, erre konkrétan is megkérhetnél. Barátok vagyunk. Legalábbis azt hittem.
Igazad van.
Szobát cserélnél Dae-jel?
Na, olyan nehéz volt?
De nem. Inkább veled laknék.
Szerintem tök jól elvoltunk együtt, nem?
Ó, Jin féltékeny típus?
Nincs mire féltékenynek lennie.
Akkor mi a gond?
Oké.
Kitty! Várj meg!
Oké, hadd vigyem!
Nem elég erős ehhez a felsőtested.
- Láttalak már üveget nyitni. - Micsoda úriember!
Szóval az Instagramod alapján úgy tűnik,
elég jól szórakoztál Manhattanben a nyáron.
Hát ja.
Te meg jókat partiztál a világ minden táján.
Igen, de az munka volt.
Hát, úgy néz ki, elég jó érzéked van hozzá.
De most, hogy visszajöttünk, van más is, amire koncentrálni kell.
Ja, ne is mondd!
Lavírozhatok Eunice menedzselése és a suli között.
Aha.
Legalább te jó úton haladsz az érettségi felé.
Tudtad, hogy kötelező felvenni egy koreai kultúra tantárgyat?
Igen, Covey. Mit gondolsz, mit jelent a K a KOFI-ban?
Ez alapkövetelmény az érettségihez.
Vedd fel a koreai médiát! Koreai filmeket néztek.
Mariusszal elsőben vettük fel. Egy idióta is átmenne.
Neki biztos tökéletes volt.
Figyeld meg! Marius megfertőz majd.
Igen, mint a gomba.
VÉGZŐSÖK TÁRSALGÓJA
KOFI KÁVÉZÓ
Nem.
Hajtsd le!
VÉGZŐSÖK TÉRKÉPE
Küldd le, haver!
Imádom a pop-up boltokat!
Úgy néz ki, itt vannak Yuri legjobb cuccai.
Pontosan. Össze kell szednünk annyi pénzt,
hogy Yuri kifizesse a sulit, és velünk lakhasson.
A velünket úgy érted, konkrétan velünk?
Igen, ha ez neked is oké.
Mármint ha összejön elég pénz. Most nagyjából a felénél tartunk.
- Kaphatok családi-baráti kedvezményt? - Nem.
Sajnálom, hogy erre kényszerülsz.
Semmi gáz.
Ezek csak cuccok.
Mennyi lenne a csizmád?
Ó, szó sem lehet róla. Ez felbecsülhetetlen. Nem eladó.
Csak cuccok, mi?
Ez vintage Yisoo darab.
Amikor Julianát elküldték tavaly, ez tartotta bennem a lelket.
Min Ho, csináljuk meg a híres lángoló felesünket, tesó!
Nem, ma nem iszom. Napfelkeltét kell néznem, emlékszel?
Ugyan már, egyetlen piába nem halsz bele.
Tényleg nem. De kösz. Nem kérek, kösz.
Feles!
Nem!
Feles!
- Na jó. - Igen!
Miért van mindenki úgy oda ezért a srácért?
Szóltál már a gombának, hogy költözzön ki?
Próbáltam, oké? De Marius elbűvölő volt, és… nedves.
Hagyjuk!
Figyelj, nem gáz. Ha ráparázok, az kérdéseket szül,
és nem akarom, hogy Marius kitálaljon Jinnek.
De Jin szeret téged. Mondd el neki! Nehogy már ez a zsarnok manipuláljon!
- Győzd le a saját terepén! - Igazad van.
- Csak… - Én vagyok a legjobb, haver.
…asszem, ő a gyengém.
- Hát, az enyém nem. - Kitty!
Még mindig veretlenül! Ki jön?
Én.
Kathy, te sörpongozol?
Igen. Szeretnéd, hogy érdekes legyen?
Ha én nyerek, átköltözöl, és végre békén hagyod Q-t.
Beszélhetnénk?
Ja, persze.
Nem is tudtam, hogy ennyire érdekel Q lakhatása.
Jó. És ha én nyerek, akkor nincs végzős napfelkelte.
Áll az alku. Rakd ki a poharakat!
Igen, hát…
Nem tudom. Én…
Csak úgy érzem, ki kell mondanom.
Marius és én régebben kavartunk. És sajnálom, hogy nem mondtam el korábban.
Megértem. Marius kicsit sok, de megértem, miért jött be neked.
- Ez a múlté, igaz? - Teljesen.
Most veled vagyok, és csak te kellesz nekem.
Gyerünk!
Te jössz, Kathy!
Kitty vagyok.
Még mindig hiányzik 500 000.
Imádom ezt a számot!
- Hé, Madison? - Na?
Kell még ez a csizma?
Azt hittem, felbecsülhetetlen.
A tiéd lehet…
600-ért.
Ötöt adok érte.
Rendben.
Juhú!
Ez az, Kitty!
A végzős éved múlik rajta.
- Kitty! - A francba!
Jó meccs volt, Kathy.
A végzős napfelkelte elmarad.
Király lesz délig aludni.
Ez meg mi, Kitty?
Láttam a posztodat Yuri vásárjáról, és gondoltam, benézek,
de arra nem számítottam, hogy kiskorúak isznak a campuson!
Ez súlyos vétség, és jelentenem kell.
Jiwon, ne tedd! Könyörgöm. Örökké hálás leszek neked.
Arra kérsz, hogy kockáztassam a munkámat. Ezt értetted az alatt, hogy támogatsz?
Nem. Igazad van. Ne haragudj!
Adok neked öt percet, mielőtt visszajövök Leevel,
de ez az első és utolsó alkalom, hogy kimentlek.
Nem jár különleges bánásmód, mert családtag vagy. Érted?
Igen.
Köszönöm.
Lee igazgató úr idejön! Mindjárt lebukunk!
Mi? Honnan tudod?
Mennünk kell!
Az unokatesóm itt tanít. Látta a posztot a vásárról.
Szóval beköptél minket?
Jó, nyilván véletlen volt.
Csak öt percünk van.
KELETI KOLLÉGIUM KOFI CAMPUS
Kitty! Hova mész?
Aludni. Szar napom volt.
Várj!
Hova mész? Beszélj!
Azért jöttem vissza a KOFI-ba, hogy kimaxoljam az évet.
Listát írtam a dolgokról, amiket még meg akarok csinálni a vége előtt.
De a suli még el sem kezdődött, és minden elcsesződött.
Lemaradtam a tárgyakkal. Jiwon utál engem.
Marius kitúr a baráti körömből, és tönkretette a napfelkeltézést.
- És te… - Én? Mi van velem?
Először is, egész nyáron lánycsapatokkal partiztál.
Nem tűnt úgy, mintha te otthon sóvárogtál volna utánam.
És most, hogy visszajöttünk, csak Mariusszal akarsz bulizni.
Marius régi haverom.
Felpörgött attól, hogy visszatért.
Talán én is. Ez a végzős évünk.
Pontosan! És az óra már ketyeg.
Akarod tudni az igazat?
Nyáron újra és újra lejátszottam a fejemben azt a tengerparti csókot,
és arról álmodtam, hogy újra átéljünk egy filmbe illő csókot.
Még a hülye naplementés listámra is felírtam.
Ez az utolsó évünk együtt, Min Ho.
Gondolom, túlságosan beleéltem magam, hogy talán lehet köztünk valami.
Azt hiszem, tévedtem.
Mindenben.
Összeírtam minden reményemet a végzős évre.
De eddig csak bánat ért.
A legnagyobb az, hogy Min Ho és én végre ugyanabban az időzónában vagyunk,
mégis mintha óceánok választanának el minket.
A regisztráció!
Ne!
Ne! Minden óra betelt?
Kivéve a koreai irodalom.
Ha baj van, az csőstül jön.
YURI: KITTY, FENN VAGY?
KITTY, FENN VAGY? TALÁLKOZZUNK A TETŐN! SIESS!
Gyere! Min Ho mutatni akar valamit.
Mi folyik itt?
Szia!
Tudott egyáltalán róla?
Megszervezte nekem a végzős napfelkeltét!
Ki iratkozik vissza a KOFI-ba?
- Na ne! - Igen!
Köszönöm szépen.
Nélküled nem lett volna igazi a végzős év.
Juliana! Madison!
Megtaláltuk a negyedik lakótársunkat.
Szóval az exed velünk fog lakni?
Ez egyáltalán nem lesz fura.
Ne aggódj! Kibírom.
Yuri!
A visszatérésedre. Visszavásároltam Madisontól.
Kétszer annyiért adta, de tudom, milyen sokat jelent neked.
Köszönöm!
Olyan barátokkal, mint te és Kitty, nincs mit kívánnom.
- Kösz. - Szívesen.
Frissnek tűnsz ahhoz képest, hogy egész éjjel fenn voltál.
Cserélj szobát Dae-jel!
Utoljára kérlek meg rá.
Ó, oké.
Ha nem bírod ki a közelemben anélkül,
hogy a kapcsolatod összeomlana, akkor cserélek.
Már mindent elmondtam Jinnek.
Minden oké köztünk.
Ez remek, Q.
Csak kíváncsiságból, hogy reagált arra a különleges kis fotóra,
amit nyáron küldtél nekem? Tudod, ugye? Arra, amin…
Fogd be!
Mégsem mindent mondtál el.
Kittynek igaza volt.
Egy zsarnok vagy.
Maradj távol tőlem!
El sem hiszem, hogy megcsináltad!
Segíteni akartam, hogy kipipálhasd a listádról.
Ez a minimum, hogy kimutassam, mennyire fontos vagy nekem.
Tényleg?
Ne legyél gyagyás!
Oké, figyelj!
Felejtsd el a tegnap estét meg Mariust!
Felejts el minden hülyeséget, amit az Instán posztoltunk!
Ami azt illeti, én nem kavartam senkivel a nyáron.
Én sem.
És az igazság az,
hogy én akarok lenni az a srác,
akitől azt a filmbe illő csókot kapod, ami a listádon van.
Várj, ne! Reggeli leheletem van, és borzas vagyok, nem így képzeltem.
FERGETEGES CSÓK MIN HÓVAL
Azon tűnődtem,
vajon az is rajta volt-e a listádon, hogy a barátod legyek.
Lehetséges.
Akkor azt is kipipálhatod.
Ja, a leheletedre ráférne egy mentolos rágó.
Hagyjál már!
Jól van, emberek!
Szeretnék koccintani Kittyre a zseniális végzős napfelkeltés ötletéért!
A végzős évre!
Lara Jean azt mondta, hozzam ki a legtöbbet a végzős évből.
Hogy ne bánjak semmit, emlékezzek mindenre.
Igaza volt. És van egy olyan érzésem, ez az év felejthetetlen lesz.
Hé, yo, hallottam, hogy visszajöttél Szöulba.
Jó lenne összefutni. És Min Ho is örülne neked.
De figyelj…
a srác némi bajba keveredett,
és gondoltam, talán ki tudnád húzni belőle.
Kösz, Gigi. Padlót fog majd, amikor megtudja, hogy Szöulban vagy.
Oké. Nemsokára találkozunk, jó?
Igen.
„A FIÚKNAK, AKIKET VALAHA SZERETTEM” KARAKTERE ALAPJÁN
A feliratot fordította: Büki Gabriella